Minden piacon, így az ingatlanpiacon is az árakat a keresleti-kínálati viszonyok határozzák meg. Ezek mögött makrogazdasági, pénzügyi és demográfiai tényezők állnak. Amikor nagy a kereslet a lakáspiacon, az felfelé húzza az árakat. Ez történt 2015 és 2022 (első fele) között. Ha pedig a fizetőképes kereslet elkezd csökkenni, az először a lakáspiaci adásvételek számának csökkenésében mutatkozik meg, majd lassan az ingatlanárakra is el kezd hatni. Azonban a piac különböző szegmenseit külön kell vizsgálni.